ПОДРШКА ОСМАЦИМА ПРЕД ПРВИ ПРОБНИ ЗАВРШНИ ИСПИТ

Драги наши ученици, сутра имате прилику да се упознате са онлине верзијом првог пробног завршног испита. Као што већ знате то ће се реализовати преко платформе [mojaucionica.gov.rs](http://mojaucionica.gov.rs/). Ово је демо, тј. пробна верзија теста која има за циљ да се упознате са програмом, и са окружењем и урадили демо тест од 4 питања , која су само пример типа питања која ће бити на пробном тесту. Јако је битно да искористите ову прилику да се детаљно упознате са програмом, њиховим начином функционисања, како бисте без проблема урадили пробни завршни тест следеће недеље. Ви сте већ увелико упознати са онлине и модерним технолошким начинима, и верујемо да ћете се лако и успешно снаћи. Уколико имате било каквих питања и недоумица око самог начина функционисања програма, сутра је време да питате за помоћ и подршку, како би се у потпуности упознали са тим окружењем. Подржавамо вас да без треме, у опуштеном кућном амбијенту се упознате са демо тестом. Пуно тога сте већ савладали, научили, ово је олакшица за вас да се мало припремите и охрабрите пред пробни завршни испит следеће недеље, који верујемо да ће проћи успешно за све вас. Будите сутра релаксирани, паметни и савесни, као што већ јесте, имате подршку целог колектива за успешан рад. Пуно успеха и среће вам желимо сутра у упознавању са демо тестом.

Психолог школе Јелена Јеремић

Педагог школе Славица Мартиновић